MEDDELELSE FRA KOMMISSIONEN TIL EUROPA-PARLAMENTET i henhold til artikel 294, stk. 6, i traktaten om Den Europæiske Unions funktionsmåde vedrørende Rådets holdning vedrørende forslaget til Europa-Parlamentets og Rådets forordning om ændring af forordning (EF) nr. 812/2004 /* COM/2014/0159 final - 2012/0216 (COD) */





2012/0216 (COD) MEDDELELSE FRA KOMMISSIONEN TIL EUROPA-PARLAMENTET i henhold til artikel 294, stk. 6, i traktaten om Den Europæiske Unions funktionsmåde vedrørende Rådets holdning vedrørende forslaget til Europa-Parlamentets og Rådets forordning om ændring af forordning (EF) nr. 812/2004 Forslag sendt til Europa-Parlamentet og Rådet (dokument COM(2012) 447 final – 2012/0216 (COD): || 8. august 2012 Udtalelse afgivet af Det Europæiske Økonomiske og Sociale Udvalg: || 14. november 2012 Udtalelse afgivet af Regionsudvalget: || Ingen udtalelse Europa-Parlamentets førstebehandlingsholdning vedtaget: || 16. april 2013 Rådets holdning vedtaget: || 3. marts 2014 2. Formålet med Kommissionens forslag Det overordnede formål med forslaget er at tilpasse bestemmelserne i Rådets forordning (EF) nr. 812/2004 om foranstaltninger vedrørende utilsigtede fangster af hvaler ved fiskeri og om ændring af forordning (EF) nr. 88/98 til bestemmelserne i Lissabontraktaten ved at omklassificere de beføjelser, Kommissionen tillægges, til henholdsvis delegerede foranstaltninger og gennemførelsesforanstaltninger. 3. Bemærkninger til Rådets holdning 3.1. Generelle bemærkninger til Rådets holdning: Kommissionen er enig i Rådets holdning, da det politiske kompromis mellem Europa-Parlamentet og Rådet ikke ændrer ved omklassificeringen af beføjelserne som beskrevet i Kommissionens forslag. Rådet har defineret rækkevidden af den delegerede retsakt om akustiske alarmer mere specifikt for at øge tydeligheden. Kommissionen kan acceptere dette kompromis. Rådet har også begrænset varigheden af de delegerede beføjelser til fire år efter aftale med Europa-Parlamentet. Kommissionen kan godtage denne begrænsning, eftersom den omfatter en klausul om stiltiende forlængelse. 3.2. Europa-Parlamentets ændringsforslag ved førstebehandlingen: Europa-Parlamentet har foreslået 4 ændringer, som ikke var i modstrid med omklassificeringen af de beføjelser, Kommissionen tillægges. Den vigtigste af disse ændringer vedrørte en forkortelse af de delegerede beføjelsers varighed til tre år og indførelse af en forpligtelse til at revidere denne forordning og fremsætte et ændringsforslag senest den 31. december 2015. Under trepartsmødet blev Europa-Parlamentets ændringsforslag gennemgået og forhandlet. Delegeringen af beføjelser blev som følge heraf begrænset til fire år, og forpligtelsen til at revidere forordningens bestemmelser blev formuleret således, at Kommissionens initiativret respekteres. 3.3. Nye bestemmelser, som Rådet har indført, og Kommissionens holdning hertil: Rådet og Parlamentet er enedes om, at Kommissionen desuden forpligter sig til at revidere denne forordnings bestemmelser ved udgangen af 2015 og til, i givet fald, at fremsætte et nyt lovgivningsforslag. Kommissionen kan acceptere dette, da det beskytter Kommissionens initiativret og desuden udgør en reference for fastlæggelse af foranstaltninger, der regionaliseres, hvilket er et centralt mål under den fælles fiskeripolitik. Rådet definerede specifikt rækkevidden af de delegerede beføjelser med hensyn til overholdelse af specifikationer for og anvendelse af akustiske alarmer. Kommissionen kan acceptere dette, fordi det skaber klarhed. 3.4. Problemer i forbindelse med vedtagelsen af holdningen ved førstebehandlingen og Kommissionens holdning hertil: Under afslutningen af forhandlingerne blev der opnået enighed om Kommissionens beføjelser. Kommissionen kan acceptere de aftalte ændringer. Hvad angår forpligtelsen til at revidere denne forordning og i givet fald fremsætte et overordnet lovgivningsforslag, ser Kommissionen sig imidlertid nødsaget til at fremsætte en erklæring for at tydeliggøre sin holdning. 4. Konklusion Kommissionen kan tilslutte sig Rådets holdning, der er resultatet af forhandlingerne med Europa-Parlamentet. Kommissionen ser sig imidlertid nødsaget til at fremsætte nedenstående erklæring vedrørende artikel 7, stk. 3. Ad artikel 7, stk. 3 Kommissionen vil overveje i givet fald at fremsætte et forslag til nye rammer for tekniske foranstaltninger, herunder til begrænsning af utilsigtede fangster af hvaler og andre sårbare arter og fremme af specifikke skræddersyede foranstaltninger for fiskeri på regionalt niveau. Når dette er sket, vil denne forordning blive ophævet.